Din il-Biċċa Ħuta ata' l-linja, tmattar waħda, ħares lejn il-jott tal-fidda li kellu fuq il-kabord ta' warajh, rigal f'għeluq sninu mill-impjegati biex jiċċelebra l-imħabba kbira li kellu lejn id-dgħajjes tal-ibburdjar, imbagħad dawwar il-ħarsa ta' wiċċu lejn il-kikkra tal-kafe li kellu quddiemu. Kien kesaħlu. Żebbeġ minn wara l-ħġieġ trasparenti li kien jifred l-uffiċċju tiegħu mill- iskrivaniji fil-kamra ta' quddiemu, fejn seta' jsegwi lill-impjegati jitkellmu fuq it-telefown waqt li jniżżlu l-prenotazzjonijiet li qegħdin jidħlu tal-ġiti li kienu qegħdin jagħmlu t-turisti fil-lukandi u l-appartamenti minn kull rokna turistika ta' Malta. Ħarstu tieqaf fuq wieħed mill-ġuvintur, mehdi jittanta tfajla Ingliża li jidher miġbud lejha mqar biex jeħodha xi mkien. Oħra bieżla tgħodd kemm għandha turisti mniżżlin għall-mawra madwar Malta, fejnikollhom l-opportunità jistagħġbu bl-irdumijiet ta' Ħad-Dingli u jgħumu fl-ibħra ċari kristall ta' Bejn il-Kmiemen. It-tifsir li kienu jagħtuhom fil-browxers kien stagħġib klassiku u bla tmiem, mimli superlattivi li jekk tagħlaq għajnejk tinsa li wasalt hawn tgħum qalb l-eluf qisek sardina ġo landa tal-preserv, u minflok taħseb li qiegħed taħt is-siġar tal- ġewż tal-indi f'Taħiti jew il-Maldive bi xtajta ramlija kollha għalik. Waħdek, bħal meta nħolqot id-dinja. ħarġa LXXXIX 2016 Gwidi esperti u tgawdija t'esperjenza unika b'għażla wiesgħa ta' ikel tipiku reġjonali u nbid magħsur minn dirgħajn l-għassara fl-art imsaħħra, u inkantevoli ta' Kalipso. Baħar mimli ħut ta' kull speċi fil-qalba tal-Mediterran. Pajsaġġ naturali mżejjen bl-oħla sbuħija tal-ħolqien. Jagħtuk l-impressjoni li meta Alla ħalaq id-dinja għamel sitt ijiem jaħdem bla nifs biex ifassal lil Malta u l-aħħar jum kompla l-bqija tal-iġbla u l-meded tal-artijiet u l-wesgħat tal-ibħra fejn jgħixu popli oħra. Imma l-flus ma jsirux bl- onestà u bl-irġulija imma jafu l-għerq tagħhom fuq riklamar qarrieqi u bl-iskop ewlieni li jqaxxruhom ħajjin. Kif ingħidu, juruk id-debba u jqabbżulek il-ħmara. Tfajla mbaċċna u qasira, jekk fiha ħames piedi, wiċċha bajdani u faqmi għaddejja ddaħħan sigarett wara l-ieħor qisha ċumnija, iżżarrat il-kliem li tgħallmet mit-triq hekk kif qalulha li għall-mawra t'Għawdex, li bihom kienet se ddawwar ewro, ma baqax post u allura kollox sarilha, kif ingħidu, suf, Forsi tipprova tħajjarhom imorru ħamest ijiem wara, inkella xi ġita ta' jum sa Sqallija. Squeeze the buggers ħalli lanqas ikun baqgħalhom għal kafe l-airport. Kieku li ssawwat bil-frosta kien għadu permessibbli bħall-arġużin fuq ix- xwieni ta' żmien il-kavallieri, forsi kien jitħajjar jużaha u jagħtihom daqqtejn sew, imma tort il-unions tal-ħaddiema u n-nejk żejjed tagħhom, iż-żmenijiet kienu issa nbidlu u ma setax. Ma kienx jaf x'imissu jagħmel ħlief jitmasħan u jegħreq f'demmu. 'Can someone make me another coffee7' għajjat, biex jikser il-monotonija tal-geġwiġija sħiħa. Telaq 'il barra bil-herra, daħal fil-karrozza u beda jsuq fuq rotta li mdorri biha, ħareġ mit-taħwid tat-traffiku, ġibed lejn it-Triq tal-Barrani sakemm wasal Birżebbuġa. Kulma kien hemm fil-bajja ta' San Ġorġ kienu dawk l-għexieren ta' qxur żgħar tal-baħar, xi tliet kenuri tal-fajber u ftit xjuħ mitluqin fuq il-bankijiet għad-dell tal-bruka huma u jlabilbu fuq it-temp. Qalb dawk il-qxur u l-opri, xi wħud fuq il-parat, xi ċattri mxattrin mistreħin mal-ħajt ta' taħt it-triq qalb il-kappar ul-kromb jikbermix-xquq mhux imkaħħlin, kien hemm il-kajjikk ta' Fredu l-Joni. Għalkemm mhux ta' sid għajjur għall-opra tiegħu għaliex lanqas il-mustaċċ ma jindenja jiżbogħ kif suppost, xorta waħda l-kajjikk ifisser għalih id-differenza bejn l-għakkarija u ħajja ta' idu f'ħalqu. Sieket marbut mal-moll ħdejn l-iskal, u pront biex iniżżel dawk l-erba' kaxxi ħut li qabad biex jaqla' dik ix-xi ħaġa żejda mal-paga minima li kellu bħala naddaf tax-xtajta fil-Qajjenza, forsi jgħajjex b'mod diċenti lil martu u wliedu. Il-galantom tagħna tefa' l-karozza fil-ġenb,ħareġu ttawwal 'lisfel. X'fortuna llum, eżatt sabu dieħel. 'Il-lami lami, x'kumbinazzjoni. Hi Freddie, how are vou'' b'ton bħallikieku huwa l-aqwa ħabib li għandu fid-dinja u li jieklu l-kirxa flimkien. Dak ħares 'il fuq lejh, qisu bħal anġlu li jisma' leħen u jħares aktar 'il fuq fis- smewwiet, b'leħja ta' jumejn fuq flokk tas-suf isfar mimli dlik tad-diżil u ż-żjut. 'Hawn, Sur Triganza, għadna kif dħalna minn barra', wieġbu xott xott. Temp sabiħ, hux7 Isma', għandek xi ħuta sabiħa għalija Kliem fil-vojt. Bħallikieku l-ieħor se jmerih u jgħidlu. uŻraben tal-ġilda farrada u għotjien bojod tal-lokijiet qbadna bil-għażel. Nagħmillek wieħed7 X'tippreferi għas-sinjura7 Għandi biċċa ta' katusa mkissra, tridiex7 Tiġi tajba mal-aljotta.' Minflok qallu, ''Għandi fellus ta' ċerna, ċippulazza fiha tliet kild. Ara kemm hi sabiħa din il-ħuta. Denċi..' Agħtini dik. Id-denċi. Kemm tiġini) Agħtini prezz tajjeb.' Din tiġik ħamsa u erbgħin ewro.' €U ejja, tisraqnix tafl Twenbv-five…iva ħu tletin. Mela matafx il-mistierkemm jiswini7 Lanqas ħaqq id-diżil. SA għtihieli għal tletin7 Mingħajr riċevuta. ' Jiena mimli spejjeż, konzijiet biex insannar. Dawn is-snanar tal-istainless steel. Spejjeż tan-nases, l-għażula u l-irkaptu. Hemm l-iskariġġ… irrid nitma' l-familja. ' Ħareġ il-kartiera u newwillu tletin ewro u għamel biex jaqbad il-ħuta. Il-Joni bejn għaliex staħa u bejn ħaseb li qiegħed joħlom, telaq il-ħuta minn idu. Il-ħuta lill-galantom swietlu daqs eskursjoni għal tnejn min-nies, li minnhom ibigħ sitt mija fil-ġimgħa fl-eqqel tas-sajf. 'Jiena dejjem mingħandek nixtri. Ma nafx għaliex titolbu ħafna flus. Għal din il-biċċa ħuta li qbadt hekk kif toħroġ hawn barra. ' Dik ħuta tajba. Sinjur, mela ma tafx kemm intrigu7 Is-sajd iebes għax il- bniedem magħmul għall-art, mhux biex ikun fuq il-baħar Sewwa jgħidu li min għandu l-flus irid aktar xi jrekken. Bħallikieku bi dritt li jibqgħu jistagħnew fil-ġid u jekk jistgħu ma jħallux loqma għal ħaddieħor, ma jmurx dan jogħla fis-soċjetà u wliedu xi darba jeħduha ma' wliedhom. Ma tarax, li t-tfal tal-Joni jsiru nuroloġisti jew tobba tal-annimali. Imma kif jgħidu l-flus ifittxu l-flus, anki fiż-żwieġ. Qiegħed il-ħuta fil-karozza u saq lura. Il-Ħadd meta telgħet ix-xemx kien diġà qiegħed fuq il-jott fil-marina tal- Imsida. Sieħbu David wasal kwarta warajh. Il-jum ta' qabelkien ħarġa LXXXIX 2016 rali l-friġġ tkun mimlija bix-xorb ta' kull tip, ikel xi jnaqqru u miegħu fil-picnic coolers kellu d-denċi mħawra bl-insalati magħha li għamel id-dar. 'Iva, tas-soltu ħanini', qalilha. Ftit kliem kien biżżejjed. Hekk kif ħallew iċ-ċimi minn mal-puntuni bdew jaqbżu lil Manoel Island. Kellha tkun ġurnata sabiħa, baħar ħġieġa u d-dinja quddiemhom. Meta resqu viċin il-ponta ta' Tiġnċ, beda jġenneb il-jott, huwa u jnaqqas is-saħħa tal-magni biex jersaq lejn l-art. David qaleb żewġ paljetti tal-lasktu li tħaxknu mal-blat u fil-pront telgħu żewġ tfajliet fihom gidma tajba. Komplew jitlajjaw max-xtajta sa qabżu l-Aħrax tal-Mellieħa u l-irdumijiet ta' Kemmuna u tefgħu l-ankra f'daħla żgħira mdawra bi blat għoli mhux tant 'il bogħod mill-batterija ta' Ras il-Qala. Ma kienx hemm il-mases ta' nies bħal f'Kemmuna. Waħda minnhom neħħiet it-topp tal-bikini bid-disinji tropikali u kixfet par żejżiet spuntati. L-oħra ddakkret minnha u għamlet l-istess. Qabżu jgħumu u bdew jintrassu mat-tfajliet. A backwater, Iwould sav,' qalilha bl-arja ta' skoperta ta' Kristofru Kolombu. Il-Ġermaniżi tgħidx kemm għoxew bil-post, għamu kif jafu, u telgħu jixxemmxu fuq il-jott waqt li hu u David bdew iferrgħu l-inbid inġazzat u jġibu l-ikel merfugħ mill-kabina. Id-denċi dehret maestuża u tassew tiftaħlek l-aptit, diġà mħejjija mgħollija, miksija bil-ħwawar, tadam irqiq u l-qtar ifuħ taż-żejt taż-żebbuġa. 'Din il-ħuta tajba daqs li nieħdu Scoglitti għand II Sakkaleo,' saħaq David. 'Ħasra li ma għandniex il-1emon sorbet li jkollu. Bro, ittawwal waħda isfel fil-friżer, ħa tara.' 'Okkja man, kemm int tajjeb.' Il-mara għadha ma' dak7' VU inti buv her a handbag ta' Louis Vuitton, forsi ġġiegħlu jgħir għalik.' SĦallik mill-mara tiegħi. Issa ninżlu isfel magħhom u jekk jaċċettaw, inpartuhom ma' xulxin. ' Mela biex jieklu u jixorbu bissi' €Whata nice fish, it tastes so divine,' qaltlu waħda minnhom. TX'se tivvinta X'se tagħmel 7' staqsieh, waqt li qam minn fuq il-pultruna tax-xemx. Niżel isfel u beda jqalleb f'kaxxa tal-għodda. Minnha ħareġ xlief bi tliet snanar, illixka bi tliet gambli minn dawk li kellu fil-friġġ għall-prawn cocktails, u tefa' fil-ġenb tal-jott jistad għall-qiegħ. Ma għaddewx għaxar minuti li ma qabadx burqax. Sor), I didn't believe vou,' qaltlu dik l-aktar miġbuda lejh. U ftit wara tella' għarusa. Wara kollox mhux daqshekk diffiċli li tistad. Kulma trid naqra paċenzja. Kien jagħmel sew li lis-sajjieda ma jafdahomx. Min jaf kemm jaqilgħu flus jaqbdu l-ħut li hu, wara kollox, ta' kulħadd. Ja ħallelin. Nesa dan jew qatt ma ndenja jaħseb li Bejn il-Kmiemen, minn fejn kien qiegħed jimpala l-mijiet tal-eluf kbar kull sena, kien ukoll wirt komuni u mhux sar tiegħu b'xi testment tal-familja. Issa qiegħed jerġa' jmissu u qabad ħuta żgħira li, mgħaddsa li hi, belgħet is-sunnara waħda sew. Qabadha mill-ġenb biex jiftħilha l-garġi ħalli jeħlisha mis-sunnara imma fil-pront tgħawġet u niggżitu. Ftit sekondi wara ħass fawra ta' wġigħ tiela' minn idu għal ma driegħu u t-tektik beda jiżdied u jtarraxlu ġismu, u jersaq lejn qalbu. Ħasra li kien għamel pacemaker ma' qalbu sena ilu u t-tobba qalulu joqgħod attent. X'tagħmel7 Hawn hu l-eroj tagħna u s-sid tal-jott, ta' kumpanija li tagħmel nofs miljun ewro qligħ fis-sena, b'appartament f'Londra u dar fit-Toskana, li bl-għerf bla qies tiegħu lil din il-ħuta żgħira bil-lewn kannella mitfi bi dbabar skuri, tiswa sold mill-antiki ma għarafhiex. Għoxx. Jaħasra, kieku hemm Fredu l-Joni ta' Birżebbuġa mal-ewwel kien jgħidlu li traċna, l-aktar ħuta velenuża f'Malta. U li kulma kellu jagħmel hu li jaqtgħalha x-xewka ta' daharha bil-mus li kull sajjied kien iżomm fil-but, qabel ma jeħlisha mis-sunnara. Imma dan it-tagħrif siewi l-eroj tagħna ma jafux, għax kellu ħafna aktar affarijiet importanti fil-ħajja li ried ikun jaf. Bħal ngħidu aħna, fejn jista' jinvesti biex jaqla' aktar flus. Għalih kulma kienet biċċa ħuta. L-aħħar mumenti li ftakar kienlil David ikellmu u t-tfajliet iduru miegħu sakemm ħassu jintilef minn sensih. Dan kollu minħabba din il-biċċa ħuta.